《贺表兄傅仁仲常后院生男》
宋代·王迈

昔君与我夜对床，知君著意选专房。
为言东邻有女宝，胡不贮之芸辉堂。
君时为我一怂恿，以斗量金买娇宠。
小君有德比孟光，不妒不嗔回盼重。
悬在仙果结子迟，三年乃字玉麟儿。
君家多产渥洼种，英物生来骨定奇。
莫嫌外家不足数，有子端能遗其母。
旧闻络秀有伯仁，今见英娘生阿武。
萱堂一笑颜生春，从此含饴日弄孙。
他日公侯当衮衮，凤将九子俱青云。
犀钱利市人争觅，我独流涎不能得。
假饶此事卿无功，不道荐贤功第一。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。